CELEX: 62013CN0342
Language: el
Date: 2013-06-24 00:00:00
Title: Υπόθεση C-342/13: Αίτηση προδικαστικής αποφάσεως, την οποία υπέβαλε το Szombathelyi Törvényszék (Ουγγαρία) στις 24 Ιουνίου 2013 — Sebestyén κατά Kővári κ.λπ.

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/5
            
         Αίτηση προδικαστικής αποφάσεως, την οποία υπέβαλε το Szombathelyi Törvényszék (Ουγγαρία) στις 24 Ιουνίου 2013 — Sebestyén κατά Kővári κ.λπ.
   (Υπόθεση C-342/13)
   2013/C 336/13
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Törvényszék
   
      Διάδικοι στην υπόθεση της κύριας δίκης
   
   
      Ενάγουσα: Sebestyén Katalin
   
      Εναγόμενοι: Kővári Zsolt Csaba, OTP Bank, OTP Faktoring Követeléskezelő Zrt., Raiffeisen Bank Zrt.
   
      Προδικαστικά ερωτήματα
   
   
               1)
            
            
               Πρέπει να θεωρηθεί καταχρηστική, βάσει του άρθρου 3, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1), συμβατική ρήτρα η οποία υπάγει τις διαφορές από δανειακή σύμβαση μεταξύ του καταναλωτή και της τράπεζας στην αποκλειστική δικαιοδοσία δικαστηρίου αποτελούμενου από τρεις διαιτητές του Pénz- és Tőkepiaci Állandó Választottbíróság (Μόνιμου Διαιτητικού Δικαστηρίου Κεφαλαιαγοράς);
            
         
               2)
            
            
               Πρέπει να θεωρηθεί καταχρηστική, βάσει του άρθρου 3, παράγραφος 1, [της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,] συμβατική ρήτρα η οποία υπάγει τις διαφορές από τη δανειακή σύμβαση μεταξύ του καταναλωτή και της τράπεζας στην αποκλειστική δικαιοδοσία δικαστηρίου αποτελούμενου από τρεις διαιτητές του Μόνιμου Διαιτητικού Δικαστηρίου Κεφαλαιαγοράς, με τις εξαιρέσεις που προβλέπονται από τη σύμβαση, παρά το γεγονός ότι στη δανειακή σύμβαση περιέχονται γενικές πληροφορίες για τις διαφορές μεταξύ της διαδικασίας του νόμου LXXI του 1994, περί διαιτησίας, και της τακτικής ένδικης διαδικασίας;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).